b'\n_START_ARTICLE_\nKonsulin\xc4\x97 tarnyba\n_START_SECTION_\n\xc5\xa0veicarija\n_START_PARAGRAPH_\n\xc5\xa0veicarijoje Konsulin\xc4\x97 ir Diplomatin\xc4\x97 tarnybos yra atskirtos. Egzistuoja konsuliniai rangai, konsulin\xc4\x97 karjera, kai kur diplomatai neatlieka konsulini\xc5\xb3 funkcij\xc5\xb3. Kartu abi tarnybos sudaro vientis\xc4\x85 U\xc5\xbesienio reikal\xc5\xb3 (sistemos) tarnyb\xc4\x85, kuriai priklauso U\xc5\xbesienio reikal\xc5\xb3 ministerijoje bei U\xc5\xbesienio reikal\xc5\xb3 ministerijai atskaitingose diplomatin\xc4\x97se atstovyb\xc4\x97se u\xc5\xbesienio valstyb\xc4\x97se, atstovyb\xc4\x97se prie tarptautini\xc5\xb3 organizacij\xc5\xb3, konsulin\xc4\x97se \xc4\xafstaigose dirbantys konsulai ir diplomatai.\n_START_SECTION_\nLietuva\n_START_PARAGRAPH_\nKonsulinei (kaip ir diplomatinei) tarnybai vadovauja u\xc5\xbesienio reikal\xc5\xb3 ministras._NEWLINE_Lietuvos (kaip ir daugumos valstybi\xc5\xb3) Konsulin\xc4\x97 tarnyba yra integruota \xc4\xaf diplomatin\xc4\x99 tarnyb\xc4\x85 ir n\xc4\x97ra i\xc5\xa1skiriama kaip tokia. Diplomatai kartu atlieka ir konsulines funkcijas, eidami atitinkamas pareigas diplomatin\xc4\x97je atstovyb\xc4\x97je.'